AlexejDobrolubov/national_council_slovak_2010 huggingface dataset:
3. schôdza NR SR - 3. deň - A. dopoludnia
Dátum: 2023-11-16
Poslanec: Hargaš, Ján (PS)
Druh vystúpenia: Vystúpenie s faktickou poznámkou

16. Ďakujem pekne za otázku, pán poslanec. Najprv sa vrátim k tomu pomenovaniu. Tá oficiálna pozícia sa volá štátny tajomník, to len pre budúce, budúce referencovanie. A pokiaľ ide o košickú firmu Slovensko IT, viete, ten paradox je práve to, že Slovensko IT má zazmluvnené projekty, ktoré práve teraz finišujú. Takže ja na vašu otázku veľmi rád odpoviem, keď pán Raši bude s veľkou pompou strihať pásku na novom portáli slovensko.sk v najbližších mesiacoch a potom si môžme povedať, že či to teda, či to teda stálo, stálo za to. Okrem toho Slovensko IT rozbehlo napríklad aplikáciu Slovensko v mobile, čo je nejaký základ pre vôbec poskytovanie mobilných služieb štátu a aj v svojej, v svojom príspevku v rozprave som sa snažil nejak upozorniť na to, že vláda sa k žiadnym novým mobilným službám napriek tomu, že premiér povedal, že ambíciou je všetko v mobile, k žiadnym novým mobilným službám sa vláda nezaväzuje v tomto programovom vyhlásení vlády, aj keď ten základ je postavený, ten základ funguje, ten základ funguje spoľahlivo, vláda ho zrejme nemá nejakú ambíciu, ambíciu ďalej rozvíjať. Taktiež oceňujem korektnosť vášho príspevku, čo sa týka vecnej, vecnej debaty. Veľmi rád budem o tom diskutovať a teda aj v reakcii na môjho kolegu pána Dubéciho je mi ľúto, že túto časť pán minister Raši neprišiel predstaviť sťaby náš nový digitálny líder, ako si teda predstavuje modernizáciu Slovenska, a že by nejak vysvetlil, ako máme programové vyhlásenie vlády chápať a aký je jeho názor na tú vecnú kritiku, ktorá zaznela. Ďakujem.
23. schôdza NR SR - 4.deň - A. dopoludnia
Dátum: 2024-11-29
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

44. Pán poslanec Kišš, keď si pomyslím na to, čo ste povedal, vôbec ste nepočúval s porozumením. Ja som absolútne nechcel nad rámec rozpočtu nič navyšovať, ja som chcel, aby z jednotlivých kapitol ministerstiev sa tieto peniaze dali, čo je kvapka vo vani skutočne, absolútne smiešne pri rozpočte 380 miliónov ministerstva životného prostredia, ani nezbadajú, že tých pár stotisíc niekam ide. Pani kolegyňa z KDH poviete, že ste včelárka a že sa chovám zle ku KDH, no dnes som znova nadobudol ten pocit, že ste stratení v čase a v priestore, pretože rozprávame sa o včelároch a pomoci pre nich, my sa nerozprávame o politickej pomoci pre Huliaka. Ja som si domov 150-tisíc nechcel odniesť, ja som chcel, aby tí včelári skutočne dokázali fungovať, pretože robia v katastrofálnych podmienkach, takže zase vidím a som utvrdený o tom, že ani neviete, čo pomaly rozprávate. A pán Grendel, ja neviem, či vôbec na vás reagovať. Ale ja som sem neprišiel, dá sa povedať, čušať, šúchať nožičkami a jednoducho sa tváriť, že keď niečo nie je dobré, tak niečo skrátka dobré nie je. A prejavili sme to, myslím si, dosť veľkou ústretovosťou, že rok sme sa snažili absolútne, ale absolútne šliapať v koľajách, ktoré boli, ale už keď to pretieklo akoukoľvek hranicou a minuli sme všetky prvky averznej terapie, lebo myslím si, že človek by bol pochopil na prvú, ale keďže sa to nestretlo s pochopením, tak sme museli využiť túto možnosť, ktorú využívame teraz. A myslím si, že taký skúsený politik ako vy, by sa nemal čudovať a vzhľadom na tie politické metódy, ktoré používa vaše hnutie, mám pocit, že asi vy neviete, čo robíte, pretože ja viem veľmi dobre, čo robím. Ďakujem pekne.
23. schôdza NR SR - 4.deň - A. dopoludnia
Dátum: 2024-11-29
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

12. Pán Sabo, nedá mi, aby som bol ticho. V tomto vašom krásnom príhovore zaznelo veľa faktov, ale najmä týkajúcich sa toho všetkého, čo si veľmi cením, že Progresívne Slovensko objavilo, že máme pomaly 470 obcí na Slovensku bez vodovodov a že ste si všimli, že ani kanalizácie tu nieto. Pýtam sa, čo robil Budaj v priebehu štyroch rokov. Budaj, mimochodom, riadený aj Hojsíkom a Wiezikom, vašimi europoslancami, ktorí sa snažili, všetky zdroje Európskej únie aby na Slovensko tiekli len na motýle, korytnačky a všetky ostatné záležitosti, len nie skutočne aby sa odkanalizovali obce, resp. aby sa pomohlo ľuďom, aby mali pitnú vodu a toto všetko. Len viete, aj vaša kampaň, ktorá bola štyri roky pred voľbami, spočívala naozaj len v zonáciách chránených krajinných územiach európskeho významu a takisto v reforme národných parkov, aby ste nahnali čo najviac kilometrov území, na ktoré sa potom tieto dotácie dali brať a tie fiktívne projekty, z ktorých sa dalo precediť množstva a množstva peňazí na to, aby mohlo vzniknúť Progresívne Slovensko a mali ste si z čoho financovať kampaň. Takže tu je pravý dôvod toho, že štyri roky za Budaja, neviem, či sa postavila vôbec nejaká kanalizácia väčšieho rozsahu, resp. či sa vôbec tým obciam a mestám pomohlo nejakým spôsobom výrazne, pretože aj napríklad takí lesníci, takí poľovníci, rybári, včelári a všetci ostatní, ktorí sa podieľajú na krajinotvorbe, neviem o tom, že by od vás dostali nejaké financie okrem nezmyselných projektov typu Syseľ, šesť miliónov, a obdobné záležitosti, ktoré sa vlastne rozptýlili po vreckách cez BROZ-ku a cez ostatné mimovládne organizácie, aby ste mohli mať bilbord na každej zastávke. Ďakujem pekne.
20. schôdza NR SR - 1.deň - B. popoludní
Dátum: 2024-09-12
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

328. Ďakujem, pán predsedajúci. Dneska som mal veľmi podnetný deň na rozdiel od kolegu. Pán Dostál tomu dal úplne že zlatý klinec programu. Dozvedeli sme sa, že keď dávate peniaze na vedu v štátnej inštitúcii alebo chránite naše lesy linkou na recyklovaný nábytok, alebo tlačíte knihy, alebo liečite ľudí, alebo sa staráte o telesne postihnutých, tak ste dezoláti dole hlavou kolísaní. Akonáhle vnášate demagógiu prostredníctvom mimovládok, platíte si politickú stranu, ktorá vnáša sem dekadentný liberálny progresivizmus, magoríte naše deti LGBT agendou a sedemdesiatimi dvomi rodmi a nakoniec vás trasie holých, upotených v spodnom prádle pri tyči a vezmete za to 150-tisíc euro, tak toto je v poriadku. Tak vám chcem povedať, že takto skončil aj Rím. Ďakujem pekne. (Potlesk.)
20. schôdza NR SR - 1.deň - B. popoludní
Dátum: 2024-09-12
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

38. Ďakujem pekne, pán predsedajúci. Pán Dubéci, začnem mojou partnerkou. Moja partnerka pôsobila 12 rokov na Slovenskej akadémii vied, získala niekoľko ocenení ako mladý vedec, nie na Technickej univerzite vo Zvolene. Vďaka pánovi Wiezikovi bolo o ňu postarané, že dostala 30 % úväzok po 12 rokoch, tak sa nečudujte, kde pracuje teraz, to je prvá vec. Druhá vec, čo sa týka môjho brata, mimochodom volič pána Sulíka, tak dostal tieto peniaze aj na to, aby v Kronospane, holdingu nadnárodnom, ktorý má 37 takých fabrík, kde pracuje ako konateľ, použilo na výrobnú linku na spracovanie recyklovaného nábytku, aby zašanoval naše veci a zamestnáva stovky ľudí. Nehanbím sa za neho, som hrdý na to, že je tak šikovný, že jeden z mála. Čiže žiadne peniaze nešli do Huliakov. A mimochodom ešte chcem pozdraviť pani Jaroukovú (správne "Jaurová", pozn. red.), že či pri tom čítaní biblie aj s otcom prišli na to, kde zmizol slovenský zlatý poklad. Ďakujem (Potlesk.)
19. schôdza NR SR - 1.deň - A. popoludní
Dátum: 2024-09-10
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

87. Pani kolegyňa, tiež sa ma dotklo, že robíme homofóbne ataky z klubu SNS na ministra, chcel by som počuť aspoň jeden. Takže či sa pán minister vyjadrí, ale pochybujem, lebo nemá čo povedať. Vieme veľmi dobre, že riešenie rómskej otázky na Slovensku je tak zapeklité ako mimovládne organizácie, čerpanie eurofondov a takisto aj verejných prostriedkov, čo sa týka ministerstva životného prostredia. Máme tu mnoho ľudí, ktorí parazitujú na rómskej otázke, a mnoho miliárd išlo na riešenie rómskej otázky, zatiaľ ju nikto nevyriešil. Sme svedkami toho už niekoľko desiatok rokov, že pozitívna diskriminácia našich Rómov sa nevyplatila a ani sa nevypláca. Postavíme im bytovky, vybývajú ich. Platíme im komplet všetko, školné, pomôcky, obedy, dokonca drevo a všetko toto. Ukážte mi v tejto spoločnosti, akým spôsobom sa to vyplatilo a či sa tento problém nejakým spôsobom spoločnosti vypláca. Pretože pokiaľ ja viem, otázky rómskej, spoločnosť len dopláca na ne v každom ohľade. Sú rómske osady na východe, kde si starostovia nevedia dať rady s túlavými psami, platí tam úžera a úžeru prevádzajú práve rómski spoluobčania, ombudsmani a iní splnomocnenci, dokonca aj policajti parazitujú na Rómoch, ktorých dajú zbaviť občianskych práv a poberajú im dávky. Treba začať asi niekde inde riešiť túto rómsku otázku. A keď sme pri tej neznášanlivosti a tomto všetkom, bol som svedkom toho, že Huliak išiel na poľovnícky ples, na ktorý ste vy odmietla ísť tancovať spoločenské tance práve preto, že tam bol Huliak. Ja vám poviem pravdu, že ja som sa rád na vás pozrel, aj na vašu vyšponovanú zadnú časť tela v tom oblečení, takže... (Prerušenie vystúpenia predsedajúcim.)
15. schôdza NR SR - 2.deň - A. dopoludnia
Dátum: 2024-06-12
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

78. Pán Dostál, ja musí reagovať na to, že doteraz všetci zamestnávatelia predsa a aj podnikatelia, aj všetci ostatní, ktorých ste taxatívne vymenovali, skrátka majú toto naplánované vo svojich ekonomických ukazovateľoch, pretože raz si to zdaňujú a jednoducho je to odpočítateľná položka. Ja nerozumiem tomu, keby teraz momentálne všetkých 100 % zamestnancov si tento poukaz uplatnilo, že či je to zlé. Že to jednoducho posunú. On neprichádza o nič, lebo keby si uplatnilo 100 % zamestnancov pre zamestnávateľa túto výhodu, tak skrátka sme na tom istom, my nad rámec niečoho nerobíme absolútne nič. My len rozširujeme tú možnosť. A ďalšia, chcem sa opýtať ešte na margo pána z KDH, že či oni naozaj s tými dôchodcami vôbec necítia, čo v ich ponímaní strany som o tomto práve teraz sklamaný, že vôbec polemizujeme. A ešte jedna vec je, veď predsa keď využijeme 100 % kapacít, že to tí dôchodci využijú v rámci toho, že by to nevyužili ich deti, tak zase len posilňujeme ten domáci cestovný turizmus, ubytovacie kapacity a zase len vo svojej podstate napĺňame tú štátnu kasu. Takže ja naozaj nerozumiem, že prečo sa stále v tomto začarovanom kruhu moríme a potápame, keď jednoducho je tu jednoduché východisko z toho všetkého.
15. schôdza NR SR - 2.deň - A. dopoludnia
Dátum: 2024-06-12
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

66. Pán Dostál, budem na vás reagovať asi takým spôsobom, že nedokážem si predstaviť, kedy vy konečne začnete nejakým spôsobom aj sociálne myslieť. Všetko, čo tu odznelo, bolo tu nejaká, akoby som povedal, oponentúra pre podnikateľov, pre ľudí, ktorí zamestnávajú ľudí, aby sme im nedajboh nesiahli na tie vysoké zisky, ktoré tu majú. Zabudli ste na obchodné reťazce, zabudli ste na spoločnosti, ktoré vyvážajú kapitál zo Slovenska. A pýtam sa jednu vec, či vy vôbec viete pochopiť, čo to je žiť z 300 euro. Že taký slovenský dôchodca sa v živote na tú rekreáciu nedostane. A ak raz ten jeho syn alebo dcéra, ktorí nemôžu si dovoliť ísť na tú dovolenku, pretože dovolenka nie je len z tých poukazov, pretože nepokryje tie náklady. Viete veľmi dobre, že tam vyžaduje sa jednak dostať na tú dovolenku, jednak tým deťom tam niečo kúpiť, jednak sebe kúpiť niečo, jednak aj niečo vidieť nadštandardne, že tie poukazy sú skrátka nie plne platené v rámci celej tej, celých tých nákladov na tú dovolenku. A keď ten zamestnanec raz skrátka nemôže na tú dovolenku ísť, nemôže tam zobrať tie svoje deti, pretože jednoducho nemôže, lebo to finančne mu nevychádza, tak túto možnosť posunie svojim rodičom, ktorí ho jednak odbremenia, že tie deti tam vezmú, a jednak spravia to, že tým rodičom dopraje ten benefit, ktorý on nemohol na základe financií využiť. Pýtam sa, čo je na tom zlé, keď si to ten podnikateľ aj tak dá do nákladov? Čo je na tom zlé, keď tá škola jednoducho dostane od štátu na to príspevok. Pýtam sa, čo je na tom jednoducho zlé, keď chceme ľuďom, ktorí sú v hmotnej núdzi dovoliť aj žiť. Pretože my im snažíme sa nájsť niečo, aby žili trošku lepšie, ako žijú doteraz aj vďaka takým vládam ako... (Prerušenie vystúpenia časomerom.)
15. schôdza NR SR - 2.deň - A. dopoludnia
Dátum: 2024-06-12
Poslanec: Huliak, Rudolf (SNS)
Druh vystúpenia: Vystúpenie s faktickou poznámkou

58. Milý Jožko, ja neviem, kde ty naberáš proste nejakú silu na tieto tvoje teatrálne vystúpenia. Je iks svedkov na to, ako si chodil po prednostoch okresných úradov, krajských úradov, ako si ich obsadzoval, ako si tam chodil v šušťákových teplákoch, nadával si im do smeráckych kuriev a podobne, do zlodejov, do neviem čoho. Choval si sa absolútne nedôstojne k ženám, ktoré prišli so silnými okuliarmi, a vravel si, čo ste, veď vy ste slepá, vy nebudete vedieť dokument prečítať. V živote si nič pre ľudí neurobil! Ale absolútne nič! Môžeš sa hanbiť, ako pristupuješ k všetkému, robíš tu naozaj len jedno pofidérne divadlo. S holou riťou behať po námestí už nemôžeš, tak tu zo seba robíš obyčajného pajáca. Všetkým si tu na smiech, všetci ťa tam majú plné zuby, ale komplet plné zuby, je im z teba na zvracanie a je len otázka času, kedy ti dakto priondie. Ďakujem pekne.
12. schôdza NR SR - 16.deň - B. popoludní
Dátum: 2024-05-21
Poslanec: Huliak, Rudolf (SNS)
Druh vystúpenia: Vystúpenie v rozprave

4. Vážený pán predsedajúci, podávam pozmeňujúci návrh poslanca Národnej rady Slovenskej republiky k vládnemu návrhu zákona, ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov, tlač 270. V čl. II 2. bode § 3 ods. 2 písm. d) sa vypúšťajú slová „na základe analýzy územia". Odôvodnenie: Úprava sa navrhuje za účelom zjednodušenia a zrýchlenia postupu štátnej správy a samosprávy. Ďakujem.
39. schôdza NR SR - 12.deň - A. dopoludnia
Dátum: 2025-09-26
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

Ďakujem (zaznelo mimo mikrofónu) pardon. Ďakujem pekne za slovo, pán predsedajúci. Pani poslankyňa, na začiatku si položila jednu základnú otázku. Kde sú poslanci opozície? No tak iba dva dôvody existujú. Jeden z nich je, že sa ešte nespamätali z toho ťažkého úderu, keď bola prijatá pred niekoľkými minútami novela ústavy, s ktorou teda absolútne nerátali a prišli do roboty rozšafne a v kľude, a z tej roboty určite nebudú odchádzať rozšafne a v kľude. No a ten druhý dôvod, samozrejme, je oveľa vážnejší, lebo nezabúdaj na to, že niektorí poslanci priamo boli zúčastnení a priamo boli členmi týchto mimovládok alebo teda neviem, ako to slušne povedať. A namiesto toho, aby tu sedeli a snažili sa oponovať, snažili sa zdôvodňovať isté finančné toky, ktorým, s ktorými súvisia a súviseli hlavne, no tak tu nie sú. No a toto je asi to najdôležitejšie, preto, lebo z tohto sa nedá vymanévrovať. A pritom je to všetko vlastne také, také jednoduché. Dostal som toľko a toľko, na toto a na toto, minul som toľko a toľko, a na toto a na toto. Nič jednoduchšie neexistuje, čisté jak alabaster. No a keď si ešte hovorila o tej komisii v tom Bruseli, tak myslela si na Flámov alebo na Valónov? (Smiech rečníka.)
39. schôdza NR SR - 12.deň - A. dopoludnia
Dátum: 2025-09-26
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

Ďakujem pekne za slovo. Ja by som skutočne sa chcel pripojiť k tomu, o čom hovoril pán poslanec, najmä v tých otázkach, keď hovoril o tých mimovládnych organizáciách a všetko, čo s tým súvisí. Jednoducho to je istý úsek v legislatíve, ktorý nemá pravidlá hry. A je najvyšší čas, aby tie pravidlá hry sa dostali na svetlo Božie, aby bolo jasné, kam tie peniaze, ktoré sem idú do týchto inštitúcií, kam oni idú skutočne, na čo sa využívajú a aby skutočne bol urobený istý odpočet z toho všetkého, čo tieto inštitúcie platia. Preto lebo to sú často peniaze, kde je podozrenie, že prišli do týchto inštitúcií za úplne iným účelom. Nuž a ako sú potom minuté, to by nám asi vedeli povedať napr. aj tie politické strany, ktoré robia mítingy práve v týchto dňoch. Ďakujem za pozornosť.
39. schôdza NR SR - 12.deň - A. dopoludnia
Dátum: 2025-09-26
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne za slovo pán predseda. Pán podpredseda, ja sa ti chcem naozaj veľmi pekne poďakovať za toto, za túto tému, ktorú ty konkrétne otvoril a dovolil by som si všetkých upozorniť, aj tých čo tu sedia, aj tých čo tu nesedia. Dámy a páni, toto je jeden z najdôležitejších bodov tohto volebného obdobia. Dovolím si tvrdiť, že je to tak. Na základe tohto bodu sa vyčistia vzťahy, môžu vyčistiť vzťahy opozícia a koalícia. Na základe tohoto bodu sa verejnosť konečne môže dozvedieť pravdu a nebude tu nikto zakrývať nejakým prekrikovaním, nejakou umelo vytvorenou formou v tomto parlamente, aby sa tieto veci nedostali na verejnosť a oveľa dôležitejšie ešte ako toto uznesenie je praktické naplnenie tohoto uznesenia. A samozrejme tu musia povedať svoje slovo orgány činné v trestnom konaní, ak na to bude dôvod, lebo toto sú všetko len podozrenia, ktoré treba alebo potvrdiť, alebo vyvrátiť. Ale táto spoločnosť sa týmto musí zaoberať preto, lebo tuná zostalo veľmi veľa šrámov z toho minulého volebného obdobia, ktoré do dnešného dňa, síce oni boli pomenované ale to bolo tak zhruba všetko. Tam sme začali a tam sme skončili a pre tú ďalšiu budúcnosť Slovenska, pre tú ďalšiu budúcnosť parlamentarizmu, pre tú ďalšiu budúcnosť vývoja Slovenskej republiky je strašne dôležité, aby klamstvá a zlodejiny a všetko to, čo tuná bolo a čo tušíme, že tuná bolo, sa pomenovalo na základe tohto uznesenia. Teraz je jediná možnosť to spraviť. Preto hovorím, toto je jeden z najdôležitejších bodov tohto volebného obdobia. Takto to tu chápme a takto to prosím vás pekne aj proklamujme. Keď sa to teraz... (Prerušenie vystúpenia časomerom.)
35. schôdza NR SR - 15.deň - B. popoludní
Dátum: 2025-06-18
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

40. Ďakujem za slovo, pán predsedajúci. Ja to teda poviem inak, ako to povedal kolega Mažgút, aby vám to bolo všetkým jasné (povedané so smiechom). Viete prečo, pán Dubéci, je vás ťažké voliť? Pán poslanec Dubéci? Vybrali ste si jednoducho na svoju voľbu, na svoju kladnú voľbu z našej strany zlý čas. Na začiatku schôdze to má svoju logiku. Viete prečo, ešte, ešte nikto nikoho neurazil a všetci majú pred sebou krásnu budúcnosť a krásnu perspektívu a krásne zajtrajšky a tak ďalej a tak ďalej, ešte nikdy nikto nikoho neurazil. No a dnes? Teraz je situácia iná. Máme tých invektív z vašej strany plné zuby. To vám hovorím úplne otvorene. Plné zuby. A teraz je proste tá situácia iná a ja to poviem za seba, proste idete nám desne na nervy. Preto sa to nedá. A idete nám na nervy presne takisto, ako my ideme na nervy vám, aby som bol teda úplne objektívny, hej? Preto je toto najnevhodnejší čas na to, aby sme vám tuná skladali, ja neviem, aké veľké pozitíva, že vy a nikto jediný. Proste nie. Nie. Ja by som hovoril sám proti sebe. Preto, lebo mi idete na nervy, takisto ako väčšine týchto mojich kolegov, ktorí sú tu. Proste vybrali ste si zlý čas, pán Dubéci. Skúste po prázdninách, možno to bude lepšie. (Potlesk.)
35. schôdza NR SR - 13.deň - B. popoludní
Dátum: 2025-06-16
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

183. Ďakujem za slovo, pán predseda. Pán kolega, krátko k tomu vašemu prvému príkladu s tým šlabikárom. Zrejme kolega Čaplovič vyhodnotil túto situáciu tak, že rozdeľuje spoločnosť. Preto spravil to, čo spravil, aby tie vášne akýmsi spôsobom utíšil. Ja to takto beriem. A keďže tie vášne sa potom utíšili, tak asi spravil dobre, neviem. Vy máte na to určite iný pohľad. Nerozumiem, ako ste mohli povedať, že inakosť tuna neexistovala, respektíve, že bola tabuizovaná, nie je to pravda. Ja žijem celý život v prostredí a vo všetkých divadlách, v ktorých som bol, inakosť všade existovala. Nikdy nebola tabuizovaná, práve naopak, bola rešpektovaná a skutočne nemáte pravdu v tom. Je to opäť jedno zavádzanie. Alebo to robíte náročky, alebo to prostredie nepoznáte. A hovorím to úplne vážne. Preto, lebo som toho bol svedkom v mnohých prípadoch. A vy viete veľmi dobre, že mám priateľov, ktorí sú aj vašimi priateľmi, ktorí vám môžu presne potvrdiť to, čo vám teraz hovorím. Takže veľmi pekne by som poprosil, aby ste v tých absolútnych hodnoteniach neišli tak ďaleko, ako ste išli. (Potlesk.)
35. schôdza NR SR - 13.deň - B. popoludní
Dátum: 2025-06-16
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

151. Ďakujem veľmi pekne, pán predsedajúci. No, veľmi jednoznačne, pán podpredseda, ja by som ti chcel poďakovať za to zhrnutie názorové tejto celej debaty. No, a potom na tie kritické hlasy, ktoré teraz zaznievajú, ja myslím, len jedna jediná veta. Úspech sa neodpúšťa, a tak to treba brať. Proste treba jednoducho ďalej rozprávať, presne to vyvracať, čo táto ľavá strana tuná rozpráva aj o tom rozdelení spoločnosti a neviem o čom všetkom. Ale ono zmysel tejto debaty ja vidím úplne v niečom inom, keď to tak teda počúvam aj tu aj v kancelárii a kade tade. Oni sú to vlastne preteky opozície v tom zmysle, kto bude viac absolútne v izolácii potom, v tom ďalšom volebnom období. A ja som si veľmi vypočul aj pána Matoviča, ktorý povedal veľa vecí. Ono je to skutočne o tom. To PS sa môže dostať názorovo skutočne do opozície, čo mu absolútne prajem preto, lebo nič iné si v tej svojej nafúkanosti nezaslúži, v tej politickej nafúkanosti, v tom takom v tom bezbrehom, úplne absolútnom pohŕdaní všetkými ostatnými, ktorí v tejto spoločnosti existujú. Proste je to čosi neuveriteľné, a preto tá opozícia by sa mala tak aj k tomu PS chovať. Ich treba dať do izolácie. Oni si to zaslúžia a to jediné ich asi preberie. Inak si to vôbec neviem predstaviť preto, lebo toto čo tu vy vyvádzate názorovo, to už skutočne nemá, to je bezbrehosť jednoducho. To je ničenie štátu. Toto je ničenie štátu, čo hovoríte vy. Si to uvedomte a zamyslite sa nad tým úplne z iného pohľadu a úplne inak sa na to pozrite, z inej strany v akej ste. To je ničenie štátu po neviem koľkých rokoch. Hej? Toto tu ešte nebolo a môžete vykrikovať koľko chcete. (Potlesk.)
35. schôdza NR SR - 13.deň - A. dopoludnia
Dátum: 2025-06-16
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

96. Ďakujem pekne. Ja, ako myslím si, že pani poslankyňa Plevíková chcela povedať niečo úplne iného, ako sú teraz tieto reakcie. Hovorila v prvom rade o tej forme, ktorá by mala byť nejako zachovaná pri tejto debate a ja s ňou úplne súhlasím preto, lebo naozaj, kolegovia, chovajme sa tak, aby sme sa navzájom nevyháňali z parlamentu a nevyháňali z tejto debaty. Lebo tá debata by mohla byť, si myslím, celkom zaujímavá, lebo ide tu o subjektívny hodnotový systém, ktorý má v podstate každý iný. A ako je nesmierne zaujímavé si to vypočuť a zaujímavé je na to aj reagovať. Len viete, tu už vôbec nejde o nejaké obsahové argumenty často, ale tu ide o to, že kto poníži toho svojho politického protivníka, a to je strašne otravné. Lebo to už neni ani vtipné, ani červené karkulky sú neni vtipné, ani dubáky sú neni vtipné, ani ja neviem čo. Proste je to otrava, a to sa blbo počúva. Normálne sa bavme o tom, čo vám vadí tuna na tomto návrhu zákona. Bavme sa o tom, že je vaša životná filozofia úplne iná a my nad tým budeme musieť minimálne rozmýšľať. Ale keď to pôjde takto ďalej, tak sa nečudujte tomu, že stále nás tu bude oveľa, oveľa, oveľa viac menej a už debatovať nebude vôbec nikto. Tak si rozmyslite, čo vlastne chcete. (Potlesk.)